Afg‘oniston sharqida “Tolibon” harakatining 70 nafardan ortiq jangarisi yo‘q qilindi

AQSh va Afg‘oniston harbiy-havo kuchlarining mamlakat sharqida joylashgan Nuriston viloyatidagi aviazarbalari oqibatida “Tolibon” harakatining 70 dan ortiq jangarisi yo‘q qilindi. Bu haqda Afg‘oniston mudofaa vazirligi ma’lum qildi, deya xabar beradi “RIA Novosti”.

Vazirlikka ko‘ra, aviazarbalar jangarilar Kamdish tumanidagi qo‘riqlash postlariga hujum qilganidan so‘ng amalga oshirildi. Mazkur hujum qaytarildi.
Maxsus operatsiya davomida jami 73 jangari o‘ldirildi, yana kamida 26 nafariga jarohat yetkazildi.